# data[].attributes.headline
ใบความรู้ เรื่อง วัฒนธรรมไทย

# data[].attributes.subject
ใบความรู้ เรื่อง วัฒนธรรมไทย

# data[].attributes.body
คำชี้แจง  : ให้นักเรียนศึกษาค้นคว้า เรื่อง วัฒนธรรมไทยจากใบความรู้
ตามหัวข้อที่กลุ่มของตนได้รับมอบหมาย  พร้อมสรุปลง Padlet

# data[].attributes.attachment_link.title
ใบความรู้ เรื่องวัฒนธรรมไทย.docx

# data[].attributes.body
ความหมายและความสำคัญของวัฒนธรรมไทย
ความหมายของวัฒนธรรม คือ ความเจริญงอกงามทางด้านต่างๆ ที่สืบทอดมา เช่น ค่านิยม ศีลธรรม ประเพณี กฎหมายและศาสนา รวมถึงวิถึงการดำเนินชีวิตของมนุษย์ เป็นต้น
ความสำคัญของวัฒนธรรมไทย
1.วัฒนธรรมทำให้เกิดความสามัคคีเป็นอันหนึ่งอันเดียวกัน  และวัฒนธรรมยังเป็นตัวกำหนดค่านิยมต่างๆในสังคมไทยอีกด้วย
2.วัฒนธรรมเป็นเครื่องแสดงสัญลักษ์ของชาติ เช่น ประเทศไทยใช้การไหว้เป็นการทักทาย แต่ประเทศญี่ปุ่นใช้การคำนับ
3.วัฒนธรรมช่วยให้ประเทศมีความเจริญก้าวหน้า
4.วัฒนธรรมเป็นเครื่องสร้างระเบียบให้แก่มนุษย์ และกำหนดพฤติกรรมของมนุษย์ในสังคม ให้มีระเบียบแบบแผนที่ชัดเจน
5.วัฒนธรรมเป็นเครื่องมือในการช่วยแก้ปัญหา และตอบสนองความต้องการของมนุษย์

# data[].attributes.body
ลักษณะของวัฒนธรรมไทย
1. สร้างความรักและความผูกพันในครอบครัว

2. ความเคารพกตัญญูต่อผู้ใหญ่ และผู้มีพระคุณ วิถีชีวิตไทยถือเอาความกตัญญูต่อผู้ใหญ่ และผู้มีพระคุณ

3. ความศรัทธาในการทำบุญให้ทาน

4. เอกลักษณ์ทางศิลปกรรม

5.  การสร้างความสามัคคีในชุมชน

6. เอกลักษณ์ทางภาษา

7. ความยับยั้งใจและความมีระเบียบวินัย

# data[].attributes.body
ประเภทของวัฒนธรรมไทย
วัฒนธรรม แบ่งเป็น 2 ประเภทใหญ่ ๆ คือ วัฒนธรรมทางวัตถุและวัฒนธรรมทางจิตใจ ทั้งนี้สภาวัฒนธรรมแห่งชาติได้จำแนกวัฒนธรรมไทยออกเป็น 4 ประเภท คือ

1. คติธรรม มีความเกี่ยวข้องกับจิตใจ
2. เนติธรรม เป็นวัฒนธรรมทางกฎหมายและข้อบังคับต่าง ๆ ที่เป็นกรอบป้องกันมิให้สมาชิกละเมิดต่อระเบียบกฎเกณฑ์ของสังคม

3. สหธรรม เป็นวัฒนธรรมเกี่ยวกับการดำเนินชีวิต เพื่อให้สมาชิกในสังคมอยู่ร่วมกันอย่างสงบสุข

4. วัตถุธรรม เป็นวัฒนธรรมเกิดจากการประดิษฐ์ของสมาชิกในสังคม

# data[].attributes.body
การอนุรักษ์วัฒนธรรมไทย
การอนุรักษ์วัฒนธรรมไทยต้องอาศัยความร่วมมือกันของคนไทยทุกคนมีวิธีการ ดังนี้

(1) ศึกษา ค้นคว้า และการวิจัยวัฒนธรรมไทยและวัฒนธรรมท้องถิ่น

(2) ส่งเสริมให้ทุกคนเห็นคุณค่า ร่วมกันรักษาเอกลักษณ์ทางวัฒนธรรมของชาติและของท้องถิ่น

(3) รณรงค์ให้ประชาชนและภาคเอกชน ตระหนักในความสำคัญของวัฒนธรรม ว่าเป็นเรื่องที่ทุกคนต้องให้การรับผิดชอบร่วมกัน

(4) ส่งเสริมและแลกเปลี่ยนวัฒนธรรมภายในประเทศและระหว่างประเทศ

(5) สร้างทัศนคติ ความรู้ และความเข้าใจว่าทุกคนมีหน้าที่เสริมสร้าง ฟื้นฟู และการดูแลรักษา สภาพแวดล้อมทางธรรมชาติและทางวัฒนธรรมที่เป็นสมบัติของชาติ

(6) จัดทำระบบเครือข่ายสารสนเทศทางด้านวัฒนธรรมเพื่อเป็นศูนย์กลางเผยแพร่ประชาสัมพันธ์ผลงาน